Níhi fuu a se nɛ wa maa di ɔ be hae nɛ wa ná deka ngɛ wa si himi mi. Níhi nɛ wa heɔ, kɛ a dlami biɔ be kɛ he wami. Jã kɛ̃ nɛ e biɔ be kɛ he wami loko wa ma nyɛ maa ngɔ níhi nɛ wa he ɔmɛ kɛ tsu ní. Akɛnɛ Yesu sume nɛ he lo nya níhi a se dimi nɛ puɛ be nɛ e kɛ ma tsu fiɛɛmi ní tsumi ɔ he je ɔ, e pee e si himi kpokploo.
Kɛ o ma plɛ kɛ pee o si himi kpokploo konɛ o nyɛ nɛ o pee babauu ngɛ fiɛɛmi ní tsumi ɔ mi kɛɛ? Anɛ ke nyɛ pee tsakemi komɛ ngɛ nyɛ si himi mi ɔ, nyɛ weku ɔ mi no ko ma nyɛ ma tsu blɔ gbami ní tsumi ɔ lo? Ke o ngɛ be tsuo sɔmɔmi ní tsumi ɔ tsue amlɔ nɛ ɔ po ɔ, anɛ o ngmɛ blɔ nɛ he lo nya níhi ngɛ o be puɛe bɔbɔɔbɔɔ lo? Ke wa pee wa si himi kpokploo nɛ wa sɔmɔ Yehowa saminya a, wa bua maa jɔ, nɛ wa tsui maa nɔ wa mi.
Moo ngma níhi nɛ o ma nyɛ maa pee konɛ o si himi nɛ pee kpokploo.